Nafarroako Parlamentuko Mahaiak, 2022ko irailaren 5ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea José Javier Esparza Abaurrea jaunak aurkezturiko galdera, PLATENA ekainaren 15etik 17ra bitartean ez aktibatzeko erabakiari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko irailaren 5ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide eta Navarra Suma (NA+) talde parlamentarioaren eledun den José Javier Esparza Abaurrea jaunak, Legebiltzarreko Erregelamenduko 188. artikuluan eta hurrengoetan ezarritakoaren babesean, galdera hau aurkezten du, idatziz erantzun dakion:

1. Zehazki nork erabaki zuen ez zegoela PLATENA ekainaren 15etik 17ra bitartean aktibatzeko beharrik?

2. Aktibatu beharra aztertu behintzat egin al zen? Nork eta zer egunetan?

3. Aztertu baldin bazen, zer arrazoirengatik baztertu zen ideia?

Iruñean, 2022ko uztailaren 1ean

Foru parlamentaria: José Javier Esparza Abaurrea